L 323/18 Den Europæiske Unions Tidende 22.11.2012 KOMMISSIONENS AFGØRELSE af 21. november 2012 om bekræftelse af Litauens deltagelse i et forstærket samarbejde om lovvalgsreglerne i forbindelse med skilsmisse og separation (2012/714/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, særlig artikel 328, stk. 1, og artikel 331, stk. 1, under henvisning til Rådets afgørelse 2010/405/EU af 12. juli 2010 om bemyndigelse til et forstærket samarbejde om lovvalgsreglerne i forbindelse med skilsmisse og separation (), under henvisning til Rådets forordning (EU) nr. 1259/2010 af 20. december 2010 om indførelse af et forstærket samarbejde om lovvalgsreglerne i forbindelse med skilsmisse og separa- tion (?), under henvisning til Litauens meddelelse om, at landet agter at deltage i et forstærket samarbejde om lovvalgsreglerne i forbin- delse med skilsmisse og separation, og ud fra følgende betragtninger: (1) — Rådet besluttede den 12. juli 2010 at tillade et forstærket samarbejde om lovvalgsreglerne i forbindelse med skils- misse og separation mellem Belgien, Bulgarien, Tyskland, Spanien, Frankrig, Italien, Letland, Luxembourg, Ungarn, Malta, Østrig, Portugal, Rumænien og Slovenien. (2) — Rådet vedtog den 20. december 2010 forordning (EU) nr. 1259/2010 om indførelse af et forstærket samarbejde om lovvalgsreglerne i forbindelse med skilsmisse og sepa- ration. (3) — Litauen har ved brev af 25. maj 2012, som Kommis- sionen har registreret som modtaget den 19. juni 2012, meddelt, at landet agter at deltage i et forstærket samarbejde om lovvalgsreglerne i forbindelse med skils- misse og separation. (4) — Kommissionen bemærker, at afgørelse 2010/405/EU ikke indeholder nogen specifikke krav for at deltage i et forstærket samarbejde om lovvalgsreglerne i forbindelse med skilsmisse og separation, og at Litauens deltagelse bør øge fordelene ved et sådant forstærket samarbejde. (5) — Litauens deltagelse i et forstærket samarbejde om lovvalgsreglerne i forbindelse med skilsmisse og separa- tion bør derfor bekræftes. () EUT L 189 af 22.7.2010, s. 12. () EUT L 343 af 29.12.2010, s. 10. (69 — Kommissionen bør vedtage de overgangsforanstaltninger, som er nødvendige for Litauen, for så vidt angår anven- delsen af forordning (EU) nr. 1259/2010. (7) — Forordning (EU) nr. 1259/2010 bør træde i kraft i Litauen dagen efter, at denne afgørelse er blevet offentlig- gjort i Den Europæiske Unions Tidende — VEDTAGET DENNE AFGØRELSE: Artikel 1 Litauens deltagelse i et forstærket samarbejde 1. — Litauens deltagelse i et forstærket samarbejde om lovvalgs- reglerne i forbindelse med skilsmisse og separation, som bemyn- diget i afgørelse 2010/405/EU, bekræftes. 2. —Forordning (EU) nr. 1259/2010 finder anvendelse på Litauen i henhold til denne afgørelse. Artikel 2 Oplysninger, som skal tilvejebringes af Litauen Senest den 22. august 2013 meddeler Litauen Kommissionen, hvilke nationale bestemmelser, om nogen, der finder anvendelse vedrørende: a) formkravene til aftaler om lovvalg i overensstemmelse med artikel 7, stk. 2-4, i forordning (EU) nr. 1259/2010, og b) muligheden for lovvalg i henhold til artikel 5, stk. 3, i forordning (EU) nr. 1259/2010. Artikel 3 Overgangsbestemmelser for Litauen 1. — Forordning (EU) nr. 1259/2010 gælder kun for Litauen for så vidt angår retssager, som er anlagt, og aftaler af den type, der er omhandlet i artikel 5 i forordning (EU) nr. 1259/2010, som er indgået fra og med den 22. maj 2014. En aftale om lovvalg, der er indgået før 22. maj 2014, får dog også virkning for Litauen, hvis den opfylder betingelserne i artikel 6 og 7 i forordning (EU) nr. 1259/2010. 2. —Forordning (EU) nr. 1259/2010 berører for Litauens vedkommende ikke aftaler om lovvalg, der er indgået i henhold til loven i den deltagende medlemsstat, hvor sagen er indbragt, inden den 22. maj 2014.